L 168/30
LV
Eiropas Savienības Oficiālais Vēstnesis
3.7.2023.
PIELIKUMS
Eiropas Savienības atbalsts OPCW operatīvās efektivitātes uzlabošanai – ES 2023
1.
Konteksts
Eiropas Savienība (ES) 2003. gada decembrī pieņēma ES Stratēģiju masu iznīcināšanas ieroču izplatīšanas novēršanai (“ES stratēģija”), kurā tā atzina, ka masu iznīcināšanas ieroči rada apdraudējumu starptautiskajam mieram un drošībai.
ES stratēģijā ir uzsvērta Ķīmisko ieroču konvencijas (CWC) un OPCW būtiskā nozīme no ķīmiskajiem ieročiem brīvas pasaules izveidē.
ES stratēģijas mērķi papildina CWC mērķus.
Kopš ir pieņemta ES stratēģija, ES un OPCW ir turpinājušas sadarbību, tostarp iesaisti, izmantojot vairākas vienotās rīcības un Padomes lēmumus (1).
Savu pilnvaru īstenošanā OPCW ir saņēmusi konsekventu ES atbalstu, kas atspoguļo pastāvīgu apņemšanos pilnībā īstenot CWC, kopš 2004. gada nodrošinot brīvprātīgus ieguldījumus no kopējās ārpolitikas un drošības politikas (“KĀDP”) budžeta 38,2 miljonu EUR apmērā.
OPCW atzinīgi vērtē ES pastāvīgo apņemšanos atbalstīt OPCW tās centienos sasniegt konvencijas mērķi – pasauli, kurā nav ķīmisko ieroču, – tādējādi veicinot starptautisko mieru un drošību.
Turklāt, atzīstot jaunos izaicinājumus, OPCW atzinīgi vērtē arī ES pastāvīgo ieinteresētību stiprināt atbalstu OPCW tehniskajām grupām, kad vajadzības gadījumā tās sniedz palīdzību valstīm, kas ir konvencijas puses, ES stratēģijas II un III nodaļas aktīvā īstenošanā.
Dinamiskas starptautiskās drošības vides dēļ OPCW darbības uzdevums ir tik svarīgs, kā vēl nekad.
Gaidāmā piektā pārskatīšanas konference, arvien tuvākais atskaites punkts attiecībā uz deklarēto ķīmisko ieroču krājumu pilnīgu iznīcināšanu, kā arī jaunā Ķīmijas un tehnoloģijas centra (CCT) atvēršana OPCW sniedz iespējas, kā arī rada izaicinājumus.
Lai organizācija saglabātu savu nozīmi posmā pēc iznīcināšanas, būtiska ir stratēģiska iesaiste.
Ir apstiprinājies, ka partnerība un atbalsts, ko sniedz no ES kopējās ārpolitikas un drošības politikas (KĀDP) budžeta, ir būtiski, lai palīdzētu OPCW veicināt un īstenot savus galvenos mērķus, un arī tas pastiprina OPCW darbību ietekmi.
2.
Projekta mērķis
2.1.
Projekta vispārējie mērķi Projekta vispārējais mērķis ir nodrošināt sekretariāta spējas sekmēt un uzlabot konvencijas īstenošanu valstīs, kas ir konvencijas puses.
Šāds atbalsts veicinātu mieru un starptautisko drošību, kas tiek panākts, efektīvi īstenojot OPCW pilnvaras.
Tas arī palīdzētu novērst ķīmisko ieroču atkārtotu nonākšanu apritē, vienlaikus veicinot ķīmijas izmantošanu miermīlīgiem mērķiem.
Projekta īstenošanā, kad vien piemērojams ierosinātajās darbībās, pienācīgi tiks ņemta vērā dzimumu daudzveidība.
2.2.
Konkrētie mērķi — Pārbaudīt ķīmisko ieroču krājumu un ķīmisko ieroču ražošanas objektu iznīcināšanu, ievērojot CWC paredzētos pārbaudes pasākumus, — ķīmisko ieroču neizplatīšanas ietvaros novērst atkārtotu nonākšanu apritē un samazināt izmantošanas draudus, piemērojot konvencijā paredzētos pārbaudes un īstenošanas pasākumus, kas palīdz arī veidot uzticēšanos starp valstīm, kuras ir konvencijas puses, — efektīvi un pārliecinoši reaģēt uz ķīmisko ieroču izmantošanu un apgalvojumiem par to, — nodrošināt gatavību, sniedzot palīdzību un aizsardzību pret ķīmiskajiem ieročiem, to izmantošanu vai izmantošanas draudiem, – saskaņā ar CWC X panta noteikumiem, (1) Tostarp: Vienotā rīcība 2004/797/KĀDP (zaudējusi spēku); Vienotā rīcība 2005/913/KĀDP (zaudējusi spēku); Vienotā rīcība 2007/185/KĀDP (zaudējusi spēku); Lēmums 2009/569/KĀDP (zaudējis spēku); Vienotā rīcība 2012/166/KĀDP (zaudējusi spēku); Lēmums 2015/259 (termiņš pagarināts ar Lēmumu 2018/294 un zaudējis spēku); Lēmums 2017/2302 (termiņš pagarināts ar Lēmumu 2019/1092, zaudējis spēku); Lēmums 2017/2303 (termiņš pagarināts ar Lēmumu 2018/1943 un Lēmumu 2019/2112, zaudējis spēku); Lēmums 2019/538 (spēkā līdz 2023. gada aprīlim (ieskaitot)); Lēmums 2021/1026 (spēkā līdz 2023. gada augustam (ieskaitot)) un Lēmums 2021/2073 (spēkā līdz 2025. gada decembrim (ieskaitot)).